[image: ]   
  REPUBLIKA HRVATSKA
ZAGREBAČKA ŽUPANIJA
          OPĆINA BISTRA
               OPĆINSKI NAČELNIK

KLASA: 022-01/23-01/
URBROJ: 238-2-03-23-01
BISTRA, 12. prosinac 2023. 










GODIŠNJE IZVJEŠĆE O RADU 
OPĆINSKOG NAČELNIKA OPĆINE BISTRA
 ZA 2023. GODINU
























UVOD
Na temelju članka 35.b. stavka 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15, 123/17 , 98/19 i 144/20) i članka 46. Statuta Općine Bistra („Službeni glasnik Općine Bistra“  broj 2/21), općinski načelnik Općine Bistra u obvezi je Općinskom vijeću Općine Bistra podnositi izvješća o svom radu. 
Ovo izvješće odnosi se na razdoblje siječanj-prosinac 2023. godine.
Općinski načelnik Općine Bistra predstavlja i zastupa Općinu Bistra, nositelj je izvršne vlasti u okviru samoupravnog djelokruga Općine i obavlja poslove utvrđene Statutom Općine Bistra i drugim propisima.
U izvještajnom razdoblju, osim aktivnosti koje se odnose na neposredno izvršavanje zakona, odluka i drugih općih i pojedinačnih akata, provedeno je niz aktivnosti kojima se u okviru samoupravnog djelokruga obavljaju poslovi od značaja za Općinu Bistra s ciljem neposrednog ostvarivanja potreba građana i ostalih pravnih subjekata. 

PROTOKOLARNI DOGAĐAJI
U izvještajnom razdoblju općinski načelnik Općine Bistra prisustvovao je sljedećim protokolarnim događajima:

21.01. 	SKUPŠTINA PLANINARSKOG DRUŠTVA BISTRA
22.01. 	VINCEKOVO UDRUGA VINOGRADARA
27.01.	VRŠILNICA IZLOŽBA OTVORENJE
23.02.	SVEČANO OTVORENJE POČETKA RADOVA NA KATASTARSKOJ IZMJERI IVANEC
24.02. 	LAG SKUPŠTINA
27.02.	ROAD TO RECOVERY - HOTEL WESTIN
04.03.  SKUPŠTINA LOVCI
01.4. 	USKRSNI SAJAM DUBRAVICA
07.04. 	OPĆINA LUKA - VELIKI PETAK
16.04.	KRAVARSKO - OTVORENJE OBNOVLJENE CRKVE
28.04.	OTVORENJE ŠKOLE PUŠĆA
08.05.	ZAVRŠNA KONFERENCIJA ZAŽELI
12.06.	ULAB - IZLOŽBA
17.06.	MOTOSUSRET
18.06. 	BRDOVEC - SVEČANA SJEDNICA
	DVD - DAN OTVORENIH VRATA
24.06.	GRAD ZELINA - SVEČANA SJEDNICA
30.06.	NK BISTRA - IZBORNA SKUPŠTINA
09.07.	POSVETILO - SV. MISA - RUČAK
12.07.	SVEČANA SJEDNICA ZAGREBAČKE ŽUPANIJE
14.07.	SVEČANA SJEDNICA OPĆINE FARKAŠEVAC
	SVEČANA SJEDNICA OPĆINE MARIJA BISTRICA
28.07.	SVEČANA SJEDNICA OPĆINE DUBRAVICA
04.08.	HODOČAŠĆE ŽUPE U MARIJU BISTRICU
12.09.	SVEČANA SJEDNICA OPĆINE RUGVICA
17.09.	SVEČANA SJEDNICA OPĆINE KRAVARSKO
31.10.	POLAGANJE VIJENACA I PALJENJE SVIJEĆA SVI SVETI
17.11.	MISA ZA DOMOVINU
	PALJENJE LAMPAŠA U SPOMEN NA ŽRTVU VUKOVARA I ŠKABRNJE
27.11. 	DVD - SKUPŠTINA
01.12.	IZBORNA SKUPŠTINA SKI KLUB
05.12.   SVEČANA SJEDNICA OPĆINSKOG VIJEĆA OPĆINE BISTRA
06.12. 	SVEČANA SJEDNICA GRADA KRAPINE
	SVEČANA MISA ŽUPA SV. NIKOLE BISKUPA U BISTRI
	PODJELA POKLONA U SPECIJALNOJ BOLNICI ZA KRONIČNE BOLESTI DJEČJE 
             DOBI U GORNJOJ BISTRI.

Tijekom izvještajnog razdoblja općinski načelnik primao je stranke, održavao radne sastanke i konzultacije s pročelnikom Jedinstvenog upravnog odijela i voditeljima Odsjeka, sudjelovao na sastancima, događajima i svečanostima u organizaciji državnih tijela, županije, drugih gradova i općina, trgovačkih društava, ustanova, organizacija civilnog društva, te ostvarivao značajne i kontinuirane kontakte s istima kao i svim ostalim relevantnim akterima na lokalnoj, regionalnoj i nacionalnoj razini za kvalitetno obavljanje poslova iz njihove nadležnosti s ciljem ostvarivanja potreba građana i ostalih pravnih subjekata.

ODNOS OPĆINSKOG VIJEĆA I OPĆINSKOG NAČELNIKA
U razdoblju siječanj - prosinac 2023. godine održano je ukupno 7 sjednica Općinskog vijeća Općine Bistra kako slijedi:
· 20. sjednica Općinskog vijeća 09.03.2023. sa 8 točaka dnevnog reda
· 21. sjednica Općinskog vijeća 25.04.2023. sa 9 točaka dnevnog reda
· 22. sjednica Općinskog vijeća 24.05.2023. sa 12 točaka dnevnog reda
· 23. sjednica Općinskog vijeća 21.06.2023. sa 2 točke dnevnog reda

· 24. sjednica Općinskog vijeća 20.7.2023. sa 1 točkom dnevnog reda
· 25. sjednica Općinskog vijeća 19.10.2023. sa 30 točaka dnevnog reda
· 26. sjednica Općinskog vijeća 27.11.2023. sa 1 točkom dnevnog reda

U izvještajnom razdoblju planira se još jedna sjednica Općinskog vijeća 14.12.2023. godine sa 38 točaka dnevnog reda.

Sve odluke Općinsko vijeće donijelo je jednoglasno ili većinom glasova te su iste objavljene u Službenom glasniku Općine Bistra koji je dostupan na službenoj web stranici Općine Bistra.

RAZVOJ GOSPODARSKO - PODUZETNIČKE INFRASTRUKTURE I UNAPRJEĐENJE PODUZETNIČKE KLIME TE TEHNOLOŠKI RAZVOJ I UNAPRJEĐENJE KONKURENTNOSTI MALOG GOSPODARSTVA
U svrhu razvoja gospodarske  infrastrukture i unaprjeđenja poduzetničke klime te tehnološkog razvoja i unaprjeđenja konkurentnosti malog gospodarstva, u izvještajnom razdoblju poduzimane su sljedeće aktivnosti:
· Izrada projektne dokumentacije izgradnje spojne ceste oznake 5 u Gospodarskoj ulici u Donjoj Bistri.
Započeta je izrada projektno-tehničke dokumentacije za izgradnju spojne ceste 5 – Gospodarska zona Bistra. 
· Ishođena je lokacijska dozvola za izgradnju ulice „B“ u Gospodarskoj zoni Bistra. U sklopu izgradnje ulice planira se prometnica s 2 trake širine 3,0 m, istočni nogostup s biciklističkom stazom 1,50 m te pješačkom stazom 1,5 m, zelenim pojasom 1,0 m na zapadnoj strani te pripadajuća infrastruktura (fekalna i oborinska odvodnja, vodovod, plinovod, EKI instalacije, elektroenergetska mreža te javna rasvjeta).
· Započeto je projektiranje javne rasvjete u Gospodarskoj ulici u Donjoj Bistri u duljini od 380 m.
· Izgrađena je i stavljena u potpunu funkciju odvodnja otpadnih voda sjevernog dijela gospodarske zone Bistra. Trasa kolektora za odvodnju otpadnih voda postavljene u trup buduće glavne prometnice koja prolazi zonom u smjeru sjever jug. Ukupna duljina odvodnje je 1104 m.

Ukupna vrijednost investicije je 441.324,94 €, od kojih je Zagrebačka županija sufinancirala izgradnju sa 66.361,40 €. 

U svrhu razvoja poduzetničke infrastrukture i unaprjeđenja poduzetničke klime te tehnološkog razvoja i unaprjeđenja konkurentnosti malog gospodarstva, u izvještajnom razdoblju poduzimane su sljedeće aktivnosti:
· Dane su donacije udrugama u gospodarstvu u iznosu od 2.500,00 €.
· Pokrenuta je izrada Plana programa raspolaganja poljoprivrednim zemljištem u vlasništvu Republike Hrvatske za Općinu Bistra. 



RAZVOJ TURIZMA S MULTIPLICIRAJUĆIM UČINKOM NA GOSPODARSTVO
U svrhu razvoja turizma s multiplicirajućim učinkom na gospodarstvo, u izvještajnom razdoblju poduzimane su sljedeće aktivnosti:
· [bookmark: _Hlk99348843]Projekt Obnova zgrade stare škole i kulturno-turistička revitalizacija kroz ITU mehanizam – EKOMUZEJ BISTRA je integrirani projekt obnove i rekonstrukcije zaštićenog i vrijednog arhitektonskog kompleksa zgrade stare škole usmjeren na održivo upravljanje sveukupnom baštinom bistranskog kraja prema muzeološkom konceptu ekomuzeja. Svrha projekta je revitalizirati i opremiti zgradu stare škole u kulturno-turistički centar kako bi se sveukupna baština Bistre održala vitalnom te prezentirala posjetiteljima na suvremen i inovativan način. Obnovom i revitalizacijom zgrade stare škole steći će se uvjeti za uspostavu i osnivanje ustanove Ekomuzej Bistra koja će uz participaciju lokalnih udruga i obrtnika te nositelja tradicijskih umijeća kontinuirano razvijati kulturne i turističke sadržaje i proizvode utemeljene na kulturnoj baštini.
Ukupna vrijednost projekta: 1.589.906,26 € (11.979.148,74 HRK)
Ukupno dodijeljena bespovratna sredstva: 1.341.884,72 € (10.110.430,40 HRK)
Trajanje projekta: 1. rujna 2020. do 31. prosinca 2023.
Partneri na projektu su Turistička zajednica Zagrebačke županije i Udruga Ekomuzej Bistra
U izvještajnom razdoblju privedeni su kraju svi predviđeni radovi i opremanja, te je izložba postavljena.
· Otvoren fitness na otvorenom u Gornjoj Bistri (Dedinjska ulica), površina zahvata je 155m2, postavljeno je 10 sprava za vježbanje. Na području između parkirališta i asfaltiranog igrališta uređen je fitness na otvorenom u sklopu kojeg smo postavili 10 sprava za vježbanje na otvorenom odabranih na način da se istima može vježbati cijelo tijelo. Postojeće sprave za streetworkout su obnovljene i postavljene na antistress gumenu podlogu u ukupnoj površini od 155m2. Navedena cjelina i novoizgrađeno vježbalište otvorenog je tipa s korištenjem na vlastitu odgovornost i potpuno prilagođeno osobama s posebnim potrebama i na korištenje svim mještanima i posjetiteljima Općine Bistra. 
Projekt je financiran sredstvima Ministarstva sporta u iznosu od 20.000,00 €.

· Drugi vikend u rujnu održani su 17. DANI BISTRE i 5. Bistranska čušpajzijada koji su na prostoru starog kamenoloma okupili rekordan broj posjetitelja.  U sklopu programa prikazana je predstava ŠUND NAŠ SVAGDAŠNJI u izvedbi ADAM SCENE, Bistranska čušpajzijada okupila je 22 ekipe, održana je BistRANka utrka ulicama Bistre na 5 km, održani su otvoreni Dani Bistre, u subotu navečer održan je koncert Učiteljica i Tarapana benda. U nedjelju održane su igre za djecu, sajam mogućnosti i večernji kulturni program ''Tiček nam popeva'' gdje je nastupilo 7 vokalno tamburaških sastava zaokružili su program ovogodišnjih Dana Bistre.
Organizaciju ovogodišnjih Dana Bistre sufinancirala je Zagrebačka županija sa 4.000,00 €.
Ukupna vrijednost organizacije je 30.000,00 €.


RAZVOJ ODGOJNO-OBRAZOVNIH I SOCIJALNIH USLUGA I INSTITUCIJA
U izvještajnom razdoblju sufinancirane su sljedeće socijalne usluge na području Općine Bistra:
· Sufinanciranje ekonomske cijene obrta za čuvanje djece i dječjih vrtića čiji osnivač nije Općine Bistra u iznosu od 31.557,72 €.
· Dodijeljene su potpore za novorođeno dijete u iznosu od 9.821,52 €.
· Sufinanciran je program produženog boravka u Osnovnoj školi Bistra za 4 grupe učenika prvih i drugih razreda u iznosu od 47.455,12 €.
· Isplaćene su stipendije učenicima i studentima u iznosu od 2.866,92 €.
· Sufinancirana je cijena linijskog prijevoza u ukupnom iznosu od 472.428,54 €.
· Sufinancirana je škola u prirodi za učenike OŠ Bistra u iznosu od 2.407,68 €.
· Sufinancirana je nabava drugih obrazovnih materijala (radnih bilježnica) u iznosu od 26.669,50 €.
· Dodijeljena su sredstva Gradskom društvu Crvenog križa Zaprešić u iznosu od 11.605,00 €.
· Dodijeljene su jednokratne novčane pomoći umirovljenicima u iznosu od 6.750,00 €.
· Dodijeljene su naknade građanima i kućanstvima u novcu u iznosu od 1.327,00 €.
· Podmireni su troškovi stanovanja stalnim korisnicima Centra za socijalnu skrb u iznosu od 354,80 €.
· Dodijeljene su donacije udrugama u socijalnoj skrbi i zdravstvenoj zaštiti u iznosu od  
8.613,61 €.

U cilju razvoja socijalnih usluga i institucija kontinuirani ulaganjem i trudom poduzeto je sljedeće:
· Krajem 2022. godine prijavljen je projekt Izgradnja i opremanje područnog vrtića Kapljica u Poljanici Bistranskoj na natječaj Ministarstva znanosti i obrazovanja iz Nacionalnog plana oporavka i otpornosti na kojem je odobreno ukupno 726.259,21 €, a ukupna vrijednost projekta procijenjena je na gotovo 2.500.000,00 €.
Navedenim projektom planirana je izgradnja područnog objekta vrtića Kapljica kojim će proširiti kapaciteti za još 4 odgojne grupe odnosno 80 djece.
Za projekt je ishođena i pripremljena sva projektno tehnička dokumentacija i ishođene sve dozvole. Početak gradnje predviđen je za početak 2024. godine.
· Projekt uređenja dvorišta matičnog objekta vrtića Kapljica u Potočnoj ulici prijavljen je na natječaj zagrebačke županije u sklopu kojeg je odobreno 7.400,00 €, a ukupna vrijednost projekta je 20.000,00 €.
· U izvještajnom razdoblju završen je projekt Zaželi u Općini Bistra II, financiran sredstvima Europske unije iz europskog socijalnog fonda u sklopu kojega je zaposleno 9 nezaposlenih žena, s najvišim srednjoškolskim obrazovanjem, te 54 krajnjih korisnika odnosno starijih osoba i osoba u nepovoljnom položaju, a provodio se na području općine Bistra u cilju uključivanja žena u nepovoljnom položaju na tržište rada kroz zapošljavanje u lokalnoj zajednici, kako bi se osnažio i unaprijedio njihov radni potencijal i smanjio rizik od siromaštva, te ujedno potaknula socijalna uključenost i povećala razina kvalitete života krajnjih korisnika. Uključivanje teže zapošljivih žena na tržište rada kroz zapošljavanje u lokalnoj zajednici, kako bi se osnažio i unaprijedio njihov radni potencijal i smanjio rizik od siromaštva, te ujedno potaknula socijalna uključenost i povećala razina kvalitete života krajnjih korisnika. Projekt se provodio tijekom 8 mjeseca. Projekt je završio u travnju 2023. godine, a ukupna vrijednost projekta bila je 59.055,00 €.

RAZVOJ CIVILNOG DRUŠTVA
U svrhu razvoja civilnog društva, u izvještajnom razdoblju poduzimane su sljedeće aktivnosti:
[bookmark: _Hlk117237320]Ulaganje u objekte za sport i rekreaciju:
· Dodijeljena su sredstva Sportskoj zajednici Općine Bistra u iznosu od 89.000,00 €.
· Na natječaj Ministarstva sporta za ulaganje u sportsku infrastrukturu prijavljen je projekt izgradnje i uređenja igrališta s umjetnom travom u sklopu Sportskog centra Bistra, ukupne vrijednosti projekta 500.000,00 €.
· Otvoren fitness na otvorenom u Gornjoj Bistri (Dedinjska ulica), površina zahvata je 155m2, postavljeno je 10 sprava za vježbanje. Na području između parkirališta i asfaltiranog igrališta uređen je fitness na otvorenom u sklopu kojeg smo postavili 10 sprava za vježbanje na otvorenom odabranih na način da se istima može vježbati cijelo tijelo. Postojeće sprave za streetworkout su obnovljene i postavljene na antistress gumenu podlogu u ukupnoj površini od 155m2. Navedena cjelina i novoizgrađeno vježbalište otvorenog je tipa s korištenjem na vlastitu odgovornost i potpuno prilagođeno osobama s posebnim potrebama i na korištenje svim mještanima i posjetiteljima Općine Bistra
Projekt je financiran sredstvima Ministarstva sporta u iznosu od 20.000,00 €.
Financiranje Vatrogasne djelatnosti
U izvještajnom razdoblju dodijeljena su sljedeća sredstva:
· DVD-u Bistra  - 68,400,00 €.
Financiranje zaštite i spašavanja
U izvještajnom razdoblju dodijeljena su sljedeća sredstva:
· Hrvatskoj gorskoj službi spašavanja - 878,76 €.

ODRŽIVO KORIŠTENJE PRIRODNE I KULTURNE BAŠTINE 
U izvještajnom razdoblju, u svrhu razvoja infrastrukture i uređenja prostora te održivog korištenja prirodne i kulturne baštine poduzimane su sljedeće aktivnosti:
· Donacije udrugama u kulturi – 22.658,30 €. 

ULAGANJE U KOMUNALNU I OSTALU INFRASTRUKTURU 
· U izvještajnom razdoblju Općina Bistra provodila je i završila projekt Vraćanja u ispravno radno stanje infrastrukture u području prijevoza oštećene u potresu na području Zagrebačke županije FSEU.MMPI.03, Ministarstva mora, prometa i infrastrukture u sklopu kojeg su se u ispravno stanje vratile ulice Zelengaj i Bolnička ulica u Gornjoj Bistri. 
Ukupan iznos bespovratnih sredstava je 413.929,26 €.
· Prijavljen je projekt Semaforizacija raskrižja Bistranske ulice – Sportske ulice – Gajeve ulice u Donjoj Bistri na Ministarstvu unutarnjih poslova Sanacija opasnog mjesta. Odobrena su sredstva u iznosu od 32.625,25 €, u tijeku su radovi na izgradnji istog.
· Projektom Rekonstrukcije Podgorske ulice s izgradnjom nogostupa i oborinske odvodnje prijavljenim na natječaj Zagrebačke županije ukupne vrijednosti projekta 500.055,00 €, postići će se cilj razvoja komunalne infrastrukture, kroz aktivnosti proširenja poprečnog presjeka ceste, izgradnjom zatvorenog sustava oborinske odvodnje, izgradnje pješačkog pločnika i dva potporna zida. Projekt je završen krajem studenog i prometnica je u potpunoj funkciji.
· Asfaltiranje nerazvrstanih cesta u iznosu od 447.050,00 € (cca 14 000 m2).
· Održavanje i sanacija postojećeg kolnika nerazvrstanih cesta u iznosu od 179.630,00 €.
· Godišnje održavanje Sljemenske ceste u iznosu od 99.520,00 €.
· Održavanje javnih trgova, parkirališta i nogostupa u iznosu od 15.200,00 €.
· Održavanje javnih zelenih površina (dječja igrališta, parkovi, drvoredi, spomenici, zelene površine uz potok, isl.) u iznosu od 111.500,00 €.
· Održavanje oborinske odvodnje (košnja, čišćenje i sanacija kanala oborinske odvodnje) u iznosu od 115.330,00 €.
· Zimska služba u iznosu od 73.000,00 €.
· Javan rasvjeta u iznosu od 90.760,00 €.
· Deratizacija i dezinsekcija u iznosu od 20.000,00 €.
· Zbrinjavanje životinja na području Općine Bistra – Udruga ''Šapica'' u iznosu od 14.500,00 €.
· Javni prijevoz – subvencija ZET-a u iznosu od 515.000,00 €.
· Održavanje reciklažnog dvorišta u iznosu od 2.000,00 €.
· Rekonstrukcija i dogradnja postojećeg vodoopskrbnog cjevovoda u iznosu od 227.566,00 €.
· Izgradnja sustava odvodnje otpadnih voda (Izgradnja kućnih priključaka na sustavu odvodnje sanitarnih otpadnih voda u Bistri i dogradnja kanalizacijske mreže) u iznosu od 282.390,00 €.

JAVNA NABAVA
Kroz godinu provedeni su postupci jednostavne i javne nabave, a sve sukladno Planu nabave Općine kao i svim njegovim izmjenama. Općinski načelnik odlučuje o odabiru najpovoljnijeg ponuditelja u svim postupcima nabave. 

RASPOLAGANJE NEKRETNINAMA/POKRETNINAMA
Općinski načelnik sukladno Zakonu i Odluci o raspolaganju nekretninama i pokretninama u vlasništvu Općine Bistra odlučuje o raspolaganju nekretninama/pokretninama ako pojedinačna vrijednost tih nekretnina/pokretnina ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđenju, a stjecanje i otuđivanje je planirano u proračunu i provedeno u skladu sa zakonskim propisima.
Raspolaganje nekretninama/pokretninama provedeno je sukladno Godišnjem planu upravljanja imovinom u vlasništvu Općine Bistra za 2023. g.  Redovito se provode javni natječaji na temelju kojih se raspolaže nekretninama. 

JAVNOST RADA OPĆINSKOG NAČELNIKA
Javnost rada osigurana je objavom akata u Službenom glasniku Općine Bistra, na službenoj mrežnoj stranici Općine Bistra, na oglasnoj ploči Općine Bistra, na sjednicama Općinskog vijeća Općine Bistra, u komunikaciji s građanima, putem medija te provođenjem Zakona o pravu na pristup informacijama i postupka Savjetovanja sa zainteresiranom javnošću. 
Temeljem Zakona o pravu na pristup informacijama Općina Bistra objavljuje na službenoj mrežnoj stranici opće akte Općinskog vijeća, zapisnike sa sjednica Općinskog vijeća, informacije o održavanju sjednica Općinskog vijeća, informacije o postupcima jednostavne nabave, planove i izmjene planova javne nabave (postupci javne nabave objavljuju se u Elektroničkom oglasniku javne nabave), raspisani natječaji (zapošljavanje, raspolaganje nekretninama i ostalo)  te pregršt ostalih informacija, vijesti, priopćenja, poziva i obavijesti o događanjima. 
O aktivnostima i radu načelnika, a s ciljem predstavljanja njegova rada i podizanja razine opće informiranosti građana o radu njihove lokalne samouprave redovito su objavljivane objave na službenoj mrežnoj stranici kao i na službenom Facebook profilu te su o istima redovito putem priopćenja izvještavani mediji.
Općina Bistra u izvještajnom razdoblju imala je uređen odnos suradnje temeljem Ugovora sa sljedećim medijima:
· TV Zapad (Sjever Sjeverozapad d.o.o.)
· Radio Stubica
· Prigorski kaj (D.Z. promet d.o.o.)
· Zaprešićki kraj (Obrt za marketing i promociju Tihana)
Općinski načelnik sudjelovao je na javljanjima uživo u sklopu promotivnih aktivnosti Dana Bistre i Bistranske čušpajzijade i to na Dobro jutro Hrvatska – HRT1, Radio Sljeme – emisija Kajkavijana.

PRIJEM GRAĐANA
Vrijednosti na kojima Općina Bistra i općinski načelnik temelje svoj rad su dostupnost, suradnja kao i otvoreni dijalog s građanima te organizacijama civilnoga društva, odnosno općenito sa zainteresiranom javnošću. 
U izvještajnom razdoblju održano je 86 prijma i sastanaka sa građanima.




ZAKLJUČAK
Sve postignuto u izvještajnom razdoblju rezultat je zajedničkog rada općinskog načelnika, i Jedinstvenog upravnog odjela s ciljem da se realizira svaka ideja koja će dovesti do poboljšanja života u Općini Bistra. U postizanju tog cilja bitna je bila i suradnja s Općinskim vijećem Općine Bistra te podrška članova Općinskog vijeća u provođenju predstavljanih ideja.

Predlažem Općinskom vijeću Općine Bistra da razmotri i prihvati ovo izvješće.


OPĆINSKI NAČELNIK
                                                                                                                  Danijel Drviš

